บางครั่งหนูเจ็บจี๊ด​ๆตรงหัวใจและเวลาหนูวิ่งใกล้ๆหรือเหนื่อย หัวใจชอบเต้นแรงและเร็วมาก ผิดปกติไหมค่ะ
สวัสดีค่ะ อาการใจสั่น เกิดได้จาก1.สาเหตุทายกาย-โรคหัวใจ เช่น หัวใจเต้นผิดจังหวะ มีการตายของกล้ามเนื้อหัวใจ เส้นเลือดหัวใจตีบ หัวใจเต้นผิดจังหวะ หรือหัวใจทำงานล้มเหลวเฉียบพลัน ซึ่งจะทำให้มีอาการเหนื่อยง่าย ขาบวม นอนราบไม่ได้ร่วมด้วย อาจเป็นลักษณะเจ็บตื้อๆเหมือนมีของหนักมาทับ ปวดร้าวไปกรามหรือแขนได้-โรคปอดเช่น หอบหืด ถุงลมโป่งพอง-โรคต่อมไทรอยด์ทำงานมากผิดปกติ-การใช้ยาหรือสารเสพติดที่กระตุ้นการทำงานของหัวใจ2.สาเหตุจากความวิตกกังวลโดยไม่มีสาเหตุทางกาย มักมีอาการแขนขาชา มือเกร็ง หรือเวียนศีรษะร่วมด้วยแนะนำพบแพทย์เพื่อตรวจเพิ่มเติม หากมีอาการใจสั่นบ่อย ร่วมกับเหนื่อยง่ายมากขึ้น ทำกิจกรรมที่เดิมทำได้แต่ตอนนี้เหนื่อย อาจจะต้องไปตรวจดูเพิ่มเติมว่ามีการทำงานของหัวใจที่ยังปกติอยู่หรือไม่ แพทย์อาจเอ็กซเรย์ปอดและตรวจคลื่นไฟฟ้าหัวใจให้เบื้องต้น ถ้าพบความผิดปกติควรพบแพทย์ด้านหัวใจต่อไป แต่หากเป็นใจสั่นเวลาออกกำลังหนักๆอันนี้อาจจะเป็นภาวะที่เจอได้ในคนปกติ คือหากหยุดวิ่งแล้วหาย ก็สังเกตอาการต่อไปได้ค่ะการดูแลตัวเองเบื้องต้น งดการออกแรงหรือทำกิจกรรมที่ทำให้เหนื่อย ดูแลสุขภาพทั่วไป งดเครื่องดื่มแอลกอฮอล์หรือคาเฟอีน หยุดสูบบุหรี่ หยุดใช้ยาที่มีสารกระตุ้นบางชนิด เช่น ยาแก้ไอ ยาแก้หวัด สมุนไพรหรือผลิตภัณฑ์อาหารเสริม